### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2024 har vedtaget Magistratens foranstående indstilling af 10. december 2024.

###

.

### Resume

Byrådet har 19. januar 2022 godkendt indstilling vedrørende kommunal garanti til renovering af Brabrand Boligforening afdeling 4, [adresse], helhedsplan fase 1.

Efter afholdelse af udbud er den samlede anskaffelsessum steget fra ca. 1,3 mia. til ca. 1,4 mia. kr. Den kommunale garanti, der kræves for den del af anskaffelsessummen, der bliver finansieret med ustøttede realkreditlån, er dermed også steget.

Samlet set er den kommunegaranti, der kræves på de ustøttede lån for at gennemføre projektet steget med godt 89 mio. kr. fra 314 mio. kr. til 403 mio. kr.

Med denne indstilling anbefales det, at byrådet godkender den øgede garantistillelse til projektet.

### Beslutningspunkter

Det indstilles:

At 1) byrådet vedtager at yde øget kommunal garanti på 100 % af det ustøttede lån på ca. 89 mio. kr.

At 2) byrådet giver Teknik og Miljø bemyndigelse til at regulere den endelige anskaffelsessum og medfølgende garantier med op til 150 mio. kr. som følge af fx indekseringer og mindre projekttilpasninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-12-2024

Henry Karlsen: 9

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Magistratsafdelingen for Teknik og Miljøs indstilling af 20. november 2024.

Rådmand Birger Kristoffersen deltog ikke i sagens behandling.